Norge går for gull i Danmark. Det legger ingen i den norske troppen skjul på. For Jakobsen og Tangen venter den store jackpoten uansett i mai.
Tangens samboer, håndballproff og landslagsspiller Stine Skogrand, har termin 8. mai.
Jakobsens kjæreste Simone Helene Bengtson jobber som dyrepasser i Odense Zoo, men flytter til Frankrike om ikke lenge. Hennes termin er 29. mai.
- Det ser ut som jeg taper for Tangen her, men man vet jo aldri. Vi skal få gutter begge to. Dette blir selvfølgelig veldig stort og gøy, sier Toulouse-proffen Jakobsen til NTB.